by admin
औरत के सम्मान आ स्वाभिमान पर बनत फिल्म “लाज” के भव्य मुहुर्त पिछला दिने मुंबई के गोरेगाँव में बनल कृष्णा स्टूडियो में करावल गइल. सौम्या प्रोडक्शन का बैनर में सुरेन्द्र पुरी आ निलाभ तिवारी के निर्माण एह फिल्म के प्रस्तुत करीहें जितेश दुबे आ निर्देशन करीहें विनोद तिवारी. सुरेन्द्र मिश्रा के लिखल कहानी पटकथा आ संवाद, श्याम देहाती आ अरविंद तिवारी के लिखल गीत, राज सेन के संगीत का साथ बनत एह फिल्म के कार्यकारी निर्माता हई मेघना अरोड़ा. कला अंजनी तिवारी के रही.
फिल्म के कलाकारन में तीन गो नायिका बाड़ी रिंकू घोष, गुंजन पंत, आ अनारा गुप्ता. नायक रहीहें सुदीप पाण्डेय आ दीपक दुबे. मुहुर्त पर बृजेश त्रिपाठी. बहुते दिन बाद लोग के एगो नारी प्रधान भोजपुरी फिल्म देखे के मिली. कई गो पंजाबी फिल्म बना चुकल सुरेन्द्र पुरी के ई पहिला भोजपुरी फिल्म होखी.
मुहुर्त का मौका पर भोजपुरी सिनेमा के तमाम दिग्गज मौजूद रहले.
(स्रोत : शशिकांत सिंह, रंजन सिन्हा)
Categories: इण्डस्ट्री न्यूज, फिल्म |
Comments Off
by admin
रिलीज आ रिलीज के बाद
- बिहार में पचासवाँ दिन का तरफ बढ़त बा दुश्मनी. निर्माता दुर्गा प्रसाद, निर्देशक राजकुमार आर पाण्डेय. मुख्य कलाकार दिनेशलाल यादव, विराज भट्ट, पाखी हेगडे, रिंकू घोष वगैरह.
- विनय आनन्द अभिनीत फिल्म त्रिनेत्र के बिहार में चउथका हफ्ता. निर्माता प्रतिमा डी मिश्रा. निर्देशक शाद कुमार. मुख्य अभिनेता विनय आनन्द, दिव्या द्विवेदी, पंकज केसरी वगैरह. कैमरामैन से निर्देशक बनल शाद आ इंजीनियर से एक्टर बनल धर्मेश खातिर ई बड़का उपलब्धि बा. धर्मेश के काम के सभत्तर सराहल जात बा. एही लोग के ना, एह फिल्म के मिलल सफलता एकरा के विनय आनन्द, पंकज केसरी, विजय लाल यादव, समर्थ चतुर्वेदी, सीमा पाण्डेय, दिव्या द्विवेदी, रुबी सिंह, पूजा सिंह सभका खातिर एह फिल्म के खास बना दिहले बा. फिल्म में अंडर वाटर फिल्मावल गइल आयटम डांस एकर एगो जानदार खासियत बा. सपना आ सीमा सिंह के डांस सभके नचा रहल बा.
- होत बा जवानी अब जियान ए राजा जी बिहार में चउथका हफ्ता. निर्माता सेवेन स्टार इन्टरटेनमेंट. निर्देशक अरविंद चौबे. मुख्य कलाकार विराज भट्ट, छोटू छलिया, रुबी सिंह वगैरह.
- साजन चले ससुराल के बिहार में धमाकेदार दुसरका हफ्ता. निर्माता आलोक कुमार. निर्देशक प्रेमांशु सिंह. मुख्य कलाकार खेसारीलाल यादव, स्मृति सिन्हा वगैरह. बतावल जात बा कि फिल्म के छपरा, सिवान, मीरगंज, मोतिहारी, डेहरी, सासाराम, आरा, बक्सर हर जगहा रिकार्ड कलेक्शन मिलल बा. निर्माता आलोक कुमार के ई लगातार सातवाँ सुपर हिट फिल्म हो गइल बा. एह सफलता पर आलोक कुमार के बधाई.
- हम हईं धर्मयोद्धा मुंबई में शान से रिलीज भइल. निर्माता नारायण सिंह गुड्डू. निर्देशक स्वप्निल मयंकर. मुख्य कलाकार सुदीप पाण्डेय, अविनाथ शाही, प्रिया शर्मा वगैरह. फिल्म शान से चलत बिया. एह पारिवारिक फिल्म में दू भाईयन के कहानी बा. बड़का भाई छोटका के शहर भेज के बड़का आदमी बनावे खातिर का का करत बा आ जब छोटका भाई बड़का आदमी बन जात बा त बड़का भाई के अपना कर्म के का फल मिलत बा, इहे देखावल गइल बा एह फिल्म में. प्रिया शर्मा आ कोमल ढिल्लो एह फिल्म के नायिका हईं जा.
रिलीज से पहिले सेंसर
- लड़ाई ल अँखिया ए लौण्डे राजा २४ जून के बिहार में रिलीज होखी. निर्माता निर्देशक रामाकान्त प्रसाद. मुख्य कलाकार पवन सिंह, विराज भट्ट, मोनालिसा वगैरह.
- १३ जून के मुंबई का स्टार हाउस में रंगबाज के स्पेशल स्क्रीनिंग कइल गइल. निर्माता एएससी डिजिटल. निर्देशक शिवराम यादव. मुख्य कलाकार हैदर काजमी, रानी चटर्जी, सीमा सिंह वगैरह.
- यादव पान भण्डार के तीन गो देश, भारत, मारीशस, आ त्रिनिडाड में एक साथ रिलीज कइल जाई. निर्माता जीतेश दुबे. निर्देशक अजय कुमार. मुख्य कलाकार मनोज तिवारी, गुंजन पंत, मनोज टाइगर वगैरह.
पोस्ट प्रोडक्शन
- प्राण जाई पर वचन ना जाई के पहिला कापी बाहर निकलल. निर्माता – महिपाल दास गुप्ता. निर्देशक – के॰डी॰. मुख्य कलाकार – रविकिशन, राजीव दिनकर, अक्षरा सिंह वगैरह.
- केहु हमसे जीत ना पाई के संपादन पूरा भइल. निर्माता डा॰वजाहत करीम आ डा॰सुरहित करीम. निर्देशक एम आई राज. मुख्य कलाकार रविकिशन, रिंकू घोष, सुशील सिंह वगैरह.
- राम लखन में एगो अउरी गाना जोड़ल गइल. निर्माता राजकुमार दहिमा. निर्देशक इकबाल बख्श. मुख्य कलाकार सुशील सिंह, अनारा गुप्ता, सोम यादव वगैरह.
- ज्वाला मण्डी – एक प्रेम कहानी में एगो अउरी गाना जोड़ल गइल. निर्माता राजू सिंह. निर्दशक जगदीश शर्मा. मुख्य कलाकार रविकिशन, रानी चटर्जी, अवधेश मिश्रा वगैरह.
- मल्ल युद्ध के डबिंग पूरा हो गइल. निर्माता सुनील चौहान, निर्देशक चाँद मेहता. मुख्य कलाकार रविकिशन, रानी चटर्जी, शुभम तिवारी.
- पियवा बड़ा सतावेला के पोस्ट प्रोडक्शन के काम चल रहल बा. निर्माता विनोद गुप्ता आ अंकित शाह, निर्देशक राजकुमार आर पाण्डेय. मुख्य कलाकार रविकिशन, विराज भट्ट, रानी चटर्जी, कृशा खंडेलवाल वगैरह. एह फिल्म में रविकिशन आ विराज भट्ट के जोड़ी पहिला बेर आ रहल बा. फिल्म के निर्माता विनोद कुमार भोजपुरी सिनेमा के पहिलका अवार्ड के संस्थापक हउवें. रविकिशन के पूरा उमेद बा कि उनुकर आ निर्देशक राजकुमार पाण्डे के ई फिल्म “देवरा बड़ा सतावेला” जइसन कमाल कर के देखाई.
- निरहुआ मेल के संपादन पूरा हो गइल. निर्माता के एस साईं बाबा, निर्देशक जी सुबब्बाराव. मुख्य कलाकार दिनेशलाल यादव, पाखी हेगडे, मनोज टाइगर वगैरह.
- सईंया ड्राइवर बीबी खलासी के मिक्सिंग हो रहल बा. निर्माता अनुज गुप्ता निर्देशक अंजनी कुमार. मुख्य कलाकार कुणाल सिंह, रिंकू घोष, अवधेश मिश्रा वगैरह.
शूटिंग
- तुलसी बिन सुना अँगनवा के स्टार्ट टू फिनिश शूटिंग पूरा भइल. निर्माता आर॰बी शर्मा. निर्देशक शैलेश श्रीवास्तव. मुख्य कलाकार विनय आनन्द, मोनालिसा, एस एम जहीर वगैरह.
शूटिंग से पहिले
- पिछला दिने निर्माता बी के सिन्हा के फिल्म तकदीर के संगीतमय मुहुर्त कुणाल सिंह का हाथे नारियल तूड़वा के करावल गइल. अशोक घवाहिल का संगीत पर उदित नारायण का आवाज में गाना रिकार्ड करावल गइल. फिल्म के निर्देशन कमर हाजीपुरी करीहे.
- धक धक धड़के जियरा हमार के मुहुर्त करावल गइल. निर्माता रविशंकर ज्योति के कहना बा कि एह फिल्म में बिहार के मुख्यमंत्री नीतीशो कुमार लउकीहे. फिल्म के कहानी के नायक दू भाई के किरदार मोहन राठौर आ आलोक कुमार करीहे आ रानी चटर्जी के मुख्य भूमिका रही.
- रिंकू घोष अंधा कानून खातिर नायिका साइन भइली. एह फिल्म में कादर खान पहिला बेर भोजपुरी में आइल बाड़े. नायक मनोज तिवारी. एह फिल्म में मशहूर नृत्य निर्देशक गणेश आचार्य पहिला बेर मनोज तिवारी के निर्देशित करीहें.
रिंकू घोष आ मनोज तिवारी छह साल बाद एक साथ कवनो फिल्म मे काम करे जा रहल बा लोग. एहसे पहिले ई जोड़ी “दरोगा जी आई लव यू” आ “सौगंध” जइसन हिट फिल्म दे चुकल बा. सौगन्ध साल २००५ में रिलीज भइल रहे आ एह जोड़ी के खूबपसन्द कइल गइल रहे.
- नंबर वन निर्देशक राजकुमार पाण्डेय नंबर वन खलनायक संजय पाण्डे के एक बेर फेर अपना फिल्म खातिर साइन कइले बाड़न. दुनु जने एह बेर नौंवा हाली एक साथ काम करे जा रहल बा.
चलते चलत इहो जान ली
- हालही में जब वोडाफोन कंपनी अपना गाहकन के अपना चहेता स्टार से बितयावे खातिर एगो स्पेशल सेवा स्टार टॉक के शुरुआत कइलसि त मनोज तिवारी से बतियावे खातिर एके घंटा में दू लाख लोग फोन कर दिहल. अब अतना लोग से अतना कम समय में त नाहिये बतियावल जा सकत रहे से चुनिंदा बीस लोग के बात करे के मौका मिल पावल आ बाकी लोग के एह बात के आडियो सुन के संतोष करे के पड़ल. मनोज तिवारी से बतियावे वालन में हर उमिर के लोग रहे. बतावल जात बा कि पिछला बेर अइसने एगो कार्यक्रम में एगो दोसर सुपर स्टार से बतियावल चाहे वालन के संख्या तीने हजार तक चहुँप पावल रहे.
- महेश पाण्डे के शादी २४ जून के बनारस में होखे जा रहल बा. छोटका परदा पर कहानी घर घर की, क्योंकि सास भी कभी बहू थी जइसन धारावाहिक लिख लिख के एगो नया ट्रेंड शुरु करे वाला महेश पाण्डे ३३२ मुंबई टू इण्डिया, गब्बर सिहं, हम बाल ब्रह्मचारी तू कन्या कुँआरी जइसन फिल्मन के निर्माण आ निर्देशनो कर चुकल बाड़े. महेश पाण्डे के शादी बनारस के कन्या मधु का साथे होखे जा रहल बा आ एह शादी में भोजपुरी सिनेमा के बहुते लोग मौजूद रहेवाला बा.
- टी सीरीज से औलाद के म्यूजिक रिलीज भइल. निर्माता दिनेश लाल यादव निरहुआ, निर्देशक असलम शेख. मुख्य कलाकार निरहुआ, प्रवेशलाल, पाखी हेगडे, शुभी शर्मा वगैरह.
- पटना के रहेवाला राहुल खान भोजपुरी फिल्म में कलाकार का रुप में आपन कैरियर शुरु कइले बाड़े. बाबूजी के मन रहे कि बेटा इंजीनियर बने त ऊ बन गइले. बाकिर साथही एक्टिंग करे के सपनो जिन्दा रखले. रविकिशन अभिनीत फिल्म “युद्ध हथकड़ी” के शूटिंग में राहुल खान हालही में शामिल हो के लवटल बाड़न.
(स्रोत – प्रशान्त निशान्त, शशिकान्त सिंह, समरजीत, उदय भगत, व अन्य)
Categories: इण्डस्ट्री न्यूज, कलाकार, फिल्म |
No Comments »
by admin
रिलीज आ रिलीज के बाद
- साजन चले ससुराल के बिहार में धमाकेदार रिलीज. निर्माता आलोक कुमार. निर्देशक प्रेमांशु सिंह. मुख्य कलाकार खेसारीलाल यादव, स्मृति सिन्हा वगैरह.
- हम हईं धर्मयोद्धा मुंबई में शान से रिलीज भइल. निर्माता नारायण सिंह गुड्डू. निर्देशक स्वप्निल मयंकर. मुख्य कलाकार सुदीप पाण्डेय, अविनाथ शाही, प्रिया शर्मा वगैरह.
- प्राण जाई पर वचन ना जाई जल्दिये रिलीज होखे वाला बा. निर्माता – महिपाल दास गुप्ता. निर्देशक – के॰डी॰. मुख्य कलाकार – रविकिशन, राजीव दिनकर, अक्षरा सिंह वगैरह.
- विनय आनन्द अभिनीत फिल्म त्रिनेत्र के बिहार में तिसरका सफल सप्ताह. निर्माता प्रतिमा डी मिश्रा. निर्देशक शाद कुमार. मुख्य अभिनेता विनय आनन्द, दिव्या द्विवेदी, पंकज केसरी वगैरह.
- होत बा जवानी अब जियान ए राजा जी बिहार में तिसरका बम्पर हफ्ता. निर्माता सेवेन स्टार इन्टरटेनमेंट. निर्देशक अरविंद चौबे. मुख्य कलाकार विराज भट्ट, छोटू छलिया, रुबी सिंह वगैरह.
- बिहार में दुश्मनी के छठवाँ सुपर डुपर हिट सप्ताह. निर्माता दुर्गा प्रसाद, निर्देशक राजकुमार आर पाण्डेय. मुख्य कलाकार दिनेशलाल यादव, विराज भट्ट, पाखी हेगडे, रिंकू घोष वगैरह.
रिलीज से पहिले सेंसर
- प्यार जिन्दाबाद १२ अगस्त के रिलीज होखी. निर्माता श्रीकाशी. निर्देशक मोहन राव. मुख्य कलाकार पंकज केसरी, सेजल शर्मा, सारा वगैरह.
- लागी ऐसी लगन के सेंसर बोर्ड से यू सर्टिफिकेट मिल गइल. निर्माता निर्देशक मुमताज हुसैन. मुख्य कलाकार राकेश पाण्डेय, मनोज वर्मा, मानसी पाण्डैय वगैरह.
- रंगबाज सेंसर सर्टिफिकेट खातिर सेंसर बोर्ड में. निर्माता एएससी डिजिटल. निर्देशक शिवराम यादव. मुख्य कलाकार हैदर काजमी, रानी चटर्जी, सीमा सिंह वगैरह.
- हमार देवदास सेंसर बोर्ड का लगे गइल. निर्माता उमेश सिंह. निर्देशक किरणकांत वर्मा. मुख्य कलाकार रविकिशन, मोनालिसा, अक्षरा सिंह.
- लड़ाई ल अँखिया ए लौण्डे राजा सेंसर बोर्ड में चहुँपल. निर्माता निर्देशक रामाकान्त प्रसाद. मुख्य कलाकार पवन सिंह, विराज भट्ट, मोनालिसा वगैरह.
पोस्ट प्रोडक्शन
- आग के बैकग्राउण्ड म्यूजिक मिक्स कर दिहल गइल. निर्माता . निर्देशक रामाशंकर. मुख्य कलाकार पंकज केसरी, ऋतिका शर्मा, जय यादव वगैरह.
- एलान के संपादन के काम चलत बा. निर्माता जीतूभाई शाह. निर्देशक गोविन्द दुबे. मुख्य कलाकार मनोज तिवारी, राहुल राज, लवी रोहतगी वगैरह.
- राम लखन के अंतिम शूटिंग शेड्यूल पूरा हो गइल. निर्माता राजकुमार दहिमा. निर्देशक इकबाल बख्श. मुख्य कलाकार सुशील सिंह, अनारा गुप्ता, सोम यादव वगैरह.
- मल्ल युद्ध खातिर कुणाल सिंह आपन डबिंग करवले. निर्माता सुनील चौहाम, निर्देशक चाँद मेहता. मुख्य कलाकार रविकिशन, रानी चटर्जी, शुभम तिवारी.
- अचल रहे सुहाग के संपादन के शुरू भइल. निर्माता सुमीत खान, विकास शर्मा. निर्देशक अभिलाष शर्मा. मुख्य कलाकार विक्रान्त सिंह, ऋचा सोनी, राखी त्रिपाठी वगैरह.
- केहु हमसे जीत ना पाई के पोस्ट प्रोडक्शन काम शुरु भइल. निर्माता डा॰वजाहत करीम आ डा॰सुरहित करीम. निर्देशक एम आई राज. मुख्य कलाकार रविकिशन, रिंकू घोष, सुशील सिंह वगैरह.
- फौलाद के डबिंग के काम चल रहल बा. निर्माता रजनीश गुप्ता. निर्देशक फिरोज खान. मुख्य कलाकार रविकिशन, प्रकाश जैस, अबधेश मिश्रा, किरन यादव वगैरह.
- इंटरनेट पर जारी होखी यादव पान भण्डार के फर्स्ट लुक. निर्माता जीतेश दुबे. निर्देशक अजय कुमार. मुख्य कलाकार मनोज तिवारी, गुंजन पंत, मनोज टाइगर वगैरह.
- नम्बर वन खलनायक संजय पाण्डेय आ नम्बर वन निर्देशक राजकुमार आर पाण्डेय नउवाँ हाली एक साथ.
- एलान-ए-जंग के डबिंग के काम शुरु हो गइल बा. निर्माता राजीव गुप्ता. निर्देशक रवि सिन्हा. मुख्य कलाकार विनय आनन्द, विक्रांत सिंह, मोनालिसा वगैरह.
- ज्वाला मण्डी – एक प्रेम कहानी के डबिंग शुरु भइल. निर्माता राजू सिंह. निर्दशक जगदीश शर्मा. मुख्य कलाकार रविकिशन, रानी चटर्जी, अवधेश मिश्रा वगैरह.
- निरहुआ मेल के संपादन पूरा होखे जा रहल बा. निर्माता के एस साईं बाबा, निर्देशक जी सुबब्बाराव. मुख्य कलाकार दिनेशलाल यादव, पाखी हेगडे, मनोज टाइगर वगैरह.
- सईंया ड्राइवर बीबी खलासी के डबिंग पूरा हो गइल. निर्माता अनुज गुप्ता निर्देशक अंजनी कुमार. मुख्य कलाकार कुणाल सिंह, रिंकू घोष, अवधेश मिश्रा वगैरह.
- औलाद के पोस्ट प्रोडक्शन काम तेजी से चलत बा. निर्माता दिनेश लाल यादव निरहुआ, निर्देशक असलम शेख. मुख्य कलाकार निरहुआ, प्रवेशलाल, पाखी हेगडे, शुभी शर्मा वगैरह.
- राजा के रानी से प्यार हो गइल के संपादन पुरा होखेवाला बा. निर्माता स्वप्नदीप. निर्देशक शैलेश पाण्डेय आ स्वप्न दीप. मुख्य कलाकार प्रवेशलाल, शुभी शर्मा, मेघा घोष, संजय पाण्डेय वगैरह.
- हमार लभ स्टोरी के मिक्सिंग के काम पूरा भइल. निर्माता के अभिनव रेड्डी आ सारा शर्मा. निर्देशक जगदीश पाण्डेय. मुख्य कलाकार विक्रान्त आनन्द, सुरभि शुक्ला, एहसान कुरेशी वगैरह.
- भईया हमार दयावान के डबिंग शुरू भइल. निर्माता हरीश गुप्ता. निर्देशक असलम शेख. मुख्य कलाकार मनोज तिवारी, पाखी हेगडे, रिंकू घोष, मोनालिसा वगैरह.
- चुन्नु बाबू सिंगापुरी के संपादन पूरा रफ्तार में बा. निर्माता के एस टेंग. निर्देशक मनोज श्रीपति झा. मुख्य कलाकार बीरेन्द्र पाण्डेय, राखी त्रिपाठी, प्रिया शर्मा वगैरह.
- ससुरो कबो दामाद रहल के संपादन के काम पूरा हो गइल. निर्माता शिवकुमार गुप्ता. निर्देशक शैलेश श्रीवास्तव. मुख्य कलाकार गुड्डू रंगीला, शक्ति कपूर, संगीता तिवारी वगैरह.
- प्यार हो जाला के पहिला कापी निकले वाला बा. निर्माता सर्वेश सैनी. निर्देशक हीरा सरोज. मुख्य कलाकार सर्वेश सैनी, कोमल ढिल्लन, अवधेश मिश्रा वगैरह.
- तोहरे बिना भी का जीना के पहिला कापी निकले वाला बा. निर्माता जय प्रकाश यादव. निर्देशक मनोज एस तोमर. मुख्य कलाकार कुणाल सिहं, संजय यादव, अनारा गुप्ता वगैरह.
- सुगना के पोस्ट प्रोडक्शन काम शुरु भइल. निर्माता निर्देशक अजय ओझा. मुख्य कलाकार आदित्य ओझा, काजल, राजीव दिनकर, कल्पना शाह वगैरह.
- बागी के के संपादन पुरा हो गइल. निर्माता एआरएस सरकार, शकील खान आ मंसूर आजमी. निर्देशक एआरएस सरकार. मुख्य कलाकार अजय दीक्षित, रानू पाण्डेय, विजय खरे वगैरह.
शूटिंग
- तुलसी बिन सुना अँगनवा के स्टार्ट टू फिनिश शूटिंग पनवेल में शुरु. निर्माता आर॰बी शर्मा. निर्देशक शैलेश श्रीवास्तव. मुख्य कलाकार विनय आनन्द, मोनालिसा, एस एम जहीर वगैरह.
- बजरंग में सीमा सिंह के एगो अउरी डांस जोड़ल गइल. निर्माता जीतेन्द्र प्रताप सिंह. निर्देशक नंद किशोर महतो. मुख्य कलाकार पवन सिंह, अक्षरा सिंह, संजय पाण्डेय वगैरह.
- माई के लाल के शूटिंग जोर शोर से छपरा हाजीपुर, पटना वगैरह लोकेशन पर हो रहल बा. निर्माता मितेन्द्र सिंह आ द्वारिकानाथ जायसवाल. निर्देशक विमल राज. मुख्य कलाकार सुदीप पाण्डेय, मितेन्द्र सिंह, सुगंधा वगैरह.
- राजीव दिनकर अभिनीत जइसन करनी वइसन भरनी के शूटिंग जल्दिये शुरु होखी. निर्माता पी॰ राकेश. निर्देशक करन लकी. मुख्य कलाकार आदित्य ओझा, काजल राघवानी, राजीव दिनकर वगैरह.
शूटिंग से पहिले
- सनकी के गाना के रिकार्डिंग जोर शोर से चल रहल बा. निर्माता गुड्डु प्रसाद. निर्देशक धीरज कुमार. संगीतकार गुणवन्त सेन. मुख्य कलाकार योगेन्द्र तिवारी.
(स्रोत – प्रशान्त निशान्त, शशिकान्त सिंह, समरजीत, उदय भगत, व अन्य)
Categories: इण्डस्ट्री न्यूज, कलाकार, फिल्म |
4 Comments »
by admin
- नाचऽ गावऽ मजा करऽ के बारहो गाना के रिकार्डिंग म्हाडा के पंचम स्टूडियो में हो गइल. संगीतकार राज सेन. गायक गायिका आलोक कुमार, मोहन राठौर, कल्पना, इन्दु सोनाली. डालिया, आ, अनुराधा सिंह. गीतकार सुबोध गाँधी आ रुस्तम घायल.
- त्रिनेत्र के सेंसर से “ए” प्रमाण पत्र मिलल बा. सेंसर बोर्ड फिल्म में कवनो कतरब्योंत नइखे कइले. एह फिल्म के निर्माता हई प्रतिमा डी मिश्रा आ निर्देशक शाद कुमार. फिल्म में सीमा सिंह के धाँसू आयटम नम्बर आ विनय आनन्द पंकज केसरी के एक्शन सीन.
- २६ अप्रैल के मुंबई के फिल्म लैब से गोरिया के गोरे गोरे गाल के पहिला कापी बाहर आ गइल. एस एस ललित के लिखल कहानी आ उनुके निर्देशन में ई फिल्म रवि शंकर तिवारी बनवले बाड़न. मुख्य कलाकारन में उत्तम कुमार, लवी रोहतगी, रवि शंकर तिवारी आ रितू पाण्डेय के नाम बा.
- जयप्रकाश यादव के बनावल आ मनोज सिंह तोमर के निर्देशित फिल्म तोहरे बिना भी का जीना के मिक्सिंग २ मई से सुपरट्रैक स्टूडियो में शुरु होखे जा रहल बा.
- पंकज केसरी आ ऋतिका शर्मा अभिनित फिल्म आग के डबिंग के काम चल रहल बा.
- बागी के संपादन के काम पूरा हो गइल. संपादन मंसूर आजमी कइले. ए आर एस सरकार के बनावल एह फिल्म के निर्देशनो उहे कइले बाड़न. मुख्य कलाकार अजय दीक्षित, रानू पाण्डेय, विजय खरे आ सीमा सिंह.
- शिव बम पिक्चर्स के पहिला भोजपुरी फिल्म ससुरो कभो दामाद हारल के शूटिंग लखनऊ में पूरा हो चुकल बा. फिल्म के खास कलाकार बाड़े गुड्डू रंगीला, शक्ति कपूर, संगीता तिवारी, पूनम सागर, सीमा सिंह, आनन्द मोहन.
- श्री राघवेन्द्र इन्टरटेनमेंट के भोजपुरी फिल्म प्यार जिन्दाबाद सेंसर बोर्ड में गइल बा. फिल्म मई में रिलीज होखे जा रहल बा. पंकज केसरी आ सेजल शर्मा एकर मुख्य कलाकार बाड़े.
- करेंट मारे गोरिया के सफल तिसरका हफ्ता बिहार में बम्पर बिजनेस का साथ.
- बृजेश्वरी फिल्म के पहिला भोजपुरी फिल्म फौलाद के शूटिंग पनवेल का सुर्वे फार्म हाउस में पूरा हो चुकल बा. निर्माता रजनीश गुप्ता आ निर्देशक फिरोज खान के एह फिल्म में रवि किशन, सुशील सिंह, अवधेश मिश्रा, आ नवोदित अभिनेत्री अंजना सिंह मुख्य कलाकार बाड़ी.
- सुगना के दुसरका चरण के शूटिंग पूरा हो गइल. नवोदित अभिनेता आदित्य ओझा, काजल, राजीव दिनकर आ कल्पना शाह एकर मुख्य कलाकार बाड़े. हालही में एह फिल्म खातिर राजीव दिनकर के हाई वोल्टेज एक्शन आ सीमा सिंह के दोसरका आयटम नम्बर के शूटिंग भइल.
- प्रीतिराज फिल्म इन्टरटेनमेंट के फिल्म चालबाज चुलबुल पाण्डे के शूटिंग २२ मई से पटना में होखे जा रहल बा. निर्माता जगदीश सिंह, निर्देशक टी बॉबी सिंह.
- निर्देशक से अभिनेता बनल बॉबी सिंह के अनुश्री मीडिया अपना भोजपुरी फिल्म परम्परा खातिर बतौर मुख्य अभिनेता साइन कइले बा.
- केहू हमसे जीत ना पाई के डबिंग शुरु हो गइल बा. डा॰वजाहत करीम आ सुरहिता करीम निर्मित आ एम आई राज निर्देशित एह फिल्म में रविकिशन, रिंकू घोष, सुशील सिंह, मनोज टाइगर, राजीव दिनकर वगैरह मुख्य कलाकार बाड़े.
- यादव पान भण्डार खातिर मनोज तिवारी आ संजय पांडेय का बीच एगो हाई वोल्टेज सीन के शूटिंग करावल गइल. निर्माता पायल दूबे के एह फिल्म के निर्देशन अजय कुमार करत बाड़न. एकर आखिरी शूटिंग शेड्यूल पनवेल में पूरा होखे का करीब बा.
- भोजपुरिया डॉन मुंबई में आपन शानदार तिसरका हफ्ता में एकइसो सिनेमा घर में. मुख्य अभिनेता मनोज तिवारी, मोनालिसा, उर्वशी चौधरी वगैरह.
- विनय आनन्द अभिनीत फिल्म दामाद चाहीं फोकट में के शूटिंग लगभग पूरा हो चुकल बा. निर्माता जय विजय सिंह आ अरुणेश. निर्देशक बाल किशन सिंह.
- हैदर काजमी आ रानी चटर्जी अभिनित फिल्म रंगबाज के डबिंग के काम पूरा हो गइल बा.
- रिंकू घोष अभिनीत सईंया ड्राइवर बीबी खलासी में रिंकू घोष वाला हिस्सा के शूटिंग पूरा होखे जा रहल बा. अबहीं बाकी कलाकारन के नाम फाइनल नइखे.
- तिसरका हफ्ता में चलत बा पवन सिंह, आरती पुरी आ कृशा खण्डेलवाल के लागल नथुनिया के धक्का.
- बजरंग के संपादन शुरु हो गइल बा. निर्देशक नंद किशोर महतो. पवन सिहं, अक्षरा सिंह, संजय पाण्डेय वगैरह मुख्य कलाकार.
- कबो आवे ना जुदाई एह हफ्ता बिहार में रिलीज हो रहल बा.
(स्रोत – मुंबई से शशिकान्त सिंह आ समरजीत सिंह)
Categories: इण्डस्ट्री न्यूज, कलाकार, फिल्म |
1 Comment »
ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva kas_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva kas_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva mai_Deva bho_Deva bho_Deva bho_Deva bho_Deva bho_Deva mai_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva mai_Deva fra_Latn